CELEX: 32014R0070
Language: lv
Date: 2014-01-27 00:00:00
Title: Komisijas Regula (ES) Nr. 70/2014 ( 2014. gada 27. janvāris ), ar kuru groza Komisijas Regulu (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008  Dokuments attiecas uz EEZ

28.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 23/25
            
         
      KOMISIJAS REGULA (ES) Nr. 70/2014
   (2014. gada 27. janvāris),
   ar kuru groza Komisijas Regulu (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 7. panta 6. punktu, 8. panta 5. punktu un 10. panta 5. punktu,
   tā kā:
   
               (1)
            
            
               Komisijas Regulā (ES) Nr. 1178/2011 (2) ir izklāstīti sīki izstrādāti noteikumi par konkrētām pilota apliecībām, nacionālo apliecību un sertifikātu konvertāciju, kā arī nosacījumi trešo valstu izdoto apliecību pieņemšanai. Turklāt Regulā (ES) Nr. 1178/2011 ir noteikumi par apstiprināto mācību organizāciju sertificēšanu un pilotu mācībās, eksāmenos un pārbaudēs izmantoto lidojumu simulācijas trenažieru iekārtu ekspluatantu sertificēšanu.
            
         
               (2)
            
            
               Regulas (EK) Nr. 216/2008 5. pants, kurā ir runa par lidojumderīgumu, tika paplašināts, lai tipa sertifikācijas īstenošanas noteikumos iekļautu elementus, ar kuriem novērtēt piemērotību ekspluatācijai.
            
         
               (3)
            
            
               Eiropas Aviācijas drošības aģentūra (“Aģentūra”) uzskatīja par nepieciešamu ierosināt grozījumus Komisijas Regulā (ES) Nr. 748/2012 (3), lai datus par piemērotību ekspluatācijai Aģentūra varētu apstiprināt tipa sertifikācijas procesā.
            
         
               (4)
            
            
               Datos par piemērotību ekspluatācijai būtu jāiekļauj obligāti mācību elementi lidojumu apkalpes tipa kvalifikācijas apmācībai. Šādiem elementiem vajadzētu būt tipa apmācības kursu izveides pamatam.
            
         
               (5)
            
            
               Prasības saistībā ar lidojumu apkalpes tipa kvalifikācijas apmācības kursu izveidi attiecas uz datiem par piemērotību ekspluatācijai, tomēr, ja dati par piemērotību ekspluatācijai nav pieejami, vajadzētu paredzēt vispārīgu noteikumu, kā arī pārejas pasākumus.
            
         
               (6)
            
            
               Aģentūra sagatavoja īstenošanas noteikumu projektu, kurā izklāstīta koncepcija saistībā ar datiem par piemērotību ekspluatācijai, un iesniedza to Komisijai kā atzinumu (4) saskaņā ar Regulas (EK) Nr. 216/2008 19. panta 1. punktu.
            
         
               (7)
            
            
               Tāpēc attiecīgi būtu jāgroza Regula (ES) Nr. 1178/2011.
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 216/2008 65. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulu (ES) Nr. 1178/2011 groza šādi:
   
               1)
            
            
               iekļauj šādu 9.a pantu:
               “9.a pants
               Tipa kvalifikācijas apmācība un dati par piemērotību ekspluatācijai
               1.   Ja šīs regulas pielikumos sniegta atsauce uz datiem par piemērotību ekspluatācijai, kas izveidoti saskaņā ar Regulu (ES) Nr. 748/2012, bet šādi dati par attiecīgo gaisa kuģa tipu nav pieejami, tipa kvalifikācijas apmācības kursa pieteikuma iesniedzējs izpilda tikai Regulas (ES) Nr. 1178/2011 pielikumos norādītos noteikumus.
               2.   Tipa kvalifikācijas apmācības kursos, kas apstiprināti, pirms tikusi apstiprināta minimālā mācību programma pilotu tipa kvalifikācijas apmācībai saistībā ar attiecīgā gaisa kuģa tipa datiem par piemērotību ekspluatācijai saskaņā ar Regulu (ES) Nr. 748/2012, līdz 2017. gada 18. decembrim vai divu gadu laikā pēc datu par piemērotību ekspluatācijai apstiprināšanas, no šiem datumiem izvēloties vēlāko, iekļauj obligātos mācību elementus.”
            
         
               2)
            
            
               Regulas VII pielikumu (ORA DAĻA) groza saskaņā ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. janvārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 79, 19.3.2008., 1. lpp.
   
      (2)  OV L 311, 25.11.2011., 1. lpp.
   
      (3)  OV L 224, 21.8.2012., 1. lpp.
   
      (4)  Eiropas Aviācijas drošības aģentūras 2011. gada 13. decembra atzinums Nr. 07/2011, kas pieejams http://easa.europa.eu/agency-measures/opinions.php
   
      PIELIKUMS
      Regulas (ES) Nr. 1178/2011 VII pielikumu (ORA DAĻA) groza šādi:
      
                  1)
               
               
                  ORA.GEN.160. punkta b) apakšpunktu aizstāj ar šādu:
                  
                              “b)
                           
                           
                              Neskarot a) apakšpunktu, organizācija kompetentajai iestādei un par gaisa kuģa projektu atbildīgajai organizācijai paziņo par visiem incidentiem, nepareizu darbību, tehniskiem defektiem, tehnisko ierobežojumu pārsniegšanu un par visiem notikumiem, kas liecina par neprecīzu, nepilnīgu vai neskaidru informāciju datos par piemērotību ekspluatācijai, kas izveidoti saskaņā ar Komisijas Regulu (ES) Nr. 748/2012 (1), vai par citiem nestandarta apstākļiem, kas ir apdraudējuši vai var apdraudēt gaisa kuģa drošu ekspluatāciju un kas nav izraisījuši starpgadījumu vai nopietnu incidentu.
                           
                        
            
                  2)
               
               
                  ORA.ATO.145. punktu aizstāj ar šādu:
                  “ORA.ATO.145   Apmācības priekšnoteikumi
                  
                  
                              a)
                           
                           
                              ATO nodrošina, lai studenti izpildītu visus apmācības priekšnoteikumus, kas paredzēti medicīniskajā daļā, FCL daļā un, ja piemērojams, noteikti saskaņā ar Regulu (ES) Nr. 748/2012 izveidoto datu par piemērotību ekspluatācijai obligātajā daļā.
                           
                        
                              b)
                           
                           
                              Ja ATO nodrošina izmēģinājumu lidojumu apmācību, studenti izpilda visus apmācības priekšnoteikumus, kas paredzēti saskaņā ar Regulu (ES) Nr. 748/2012.”;
                           
                        
            
                  3)
               
               
                  ORA.FSTD.210. punkta a) apakšpunkta 2) punktu aizstāj ar šādu:
                  
                              “2)
                           
                           
                              gaisa kuģa validācijas dati, kas noteikti datu par piemērotību ekspluatācijai obligātajā daļā, kā apstiprināts saskaņā ar Regulu (ES) Nr. 748/2012, ja piemērojams; un”.
                           
                        
            
         (1)  OV L 224, 21.8.2012., 1. lpp.”;